नई दिल्लीः दूरसंचार विभाग ने राष्ट्रीय डिजिटल संचार नीति के लक्ष्यों विशेषकर सेवा प्रदाताओं की चिंताओं को लेकर समितियां गठित की है। एक शीर्ष सरकारी अधिकारी ने इसकी जानकारी दी। दूरसंचार सचिव अरुणा सुंदरराजन ने कहा, ‘‘हमने कई समितियां गठित की हैं। हमें कुछ समितियों को बड़ा करने की जरूरत है ताकि वित्त विभाग, अंतरिक्ष विभाग, सूचना प्रौद्योगिकी विभाग आदि की राय को जानने के लिए विभिन्न मंत्रालयों की भागीदारी सुनिश्चित की जा सके। अधिकतर समितियां बन चुकी हैं और हमें अब काम की शुरुआत करनी है।’’